**Tiszavasvári Város Önkormányzata**

**Képviselő-testületÉNEK**

**21/2020. (I.30.) Kt. számú**

**határozata**

**A Tiszavasvári, Vasvári P. u. 110/A. szám alatti bérlakás értékesítéséről**

Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló módosított 12/2019. (IV.1.) önkormányzati rendelete 39. § (2) bekezdésében foglalt hatáskörében eljárva „a Tiszavasvári, Vasvári P. u. 110/A. szám alatti bérlakás értékesítéséről” szóló előterjesztésről az alábbi határozatot hozza:

1. A Képviselő-testület a tiszavasvári 1549/1/A/1 hrsz-ú, a valóságban a **Tiszavasvári, Vasvári P. u. 110.** szám alatti üres társasházi lakást **meghirdeti** **értékesítésre** nyilvános, licittárgyalásos eljárás keretében.

Felkéri/felhatalmazza a polgármestert, hogy **folyamatosan hirdesse** meg eladásra a határozat mellékletében található pályázati felhívásban szereplő ingatlant.

A pályázat kiírásának időpontja: tárgyhó 01., amennyiben munkaszüneti napra esik, úgy ezt követő első munkanap.

A pályázat benyújtási határideje: a pályázat kiírásától számított 16. nap, amennyiben munkaszüneti napra esik, úgy ezt követő első munkanap 16.00 óra.

Határidő: folyamatosan a megadott Felelős: Szőke Zoltán polgármester

időpont szerint

2. Felkéri a jegyzőt**,** hogy az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete előírásainak megfelelően működjön közre a pályázat előkészítésének és elbírálásának lebonyolításában.

Határidő: esedékességkor Felelős: Dr. Kórik Zsuzsanna jegyző

4. Felkéri a polgármestert, hogy a pályázat benyújtására nyitva álló határidőt követően terjessze a Testület elé a beérkezett pályázatokat a pályáztatás eredményessége eldöntése érdekében.

Határidő: esedékességkor Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

21/2020. (I.30.) Kt. sz. határozat melléklete

**PÁLYÁZATI FELHÍVÁS**

**Nyilvános, licittárgyalásos pályázati eljárásra**

**I. A pályázat kiírója és a pályázat tárgya:**

Tiszavasvári Város Önkormányzata (4440 Tiszavasvári, Városháza tér 4.) mint tulajdonos, az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete, valamint aTiszavasvári Város Önkormányzata tulajdonában lévőtiszavasvári 1549/1/A/1 helyrajzi számú, a valóságban a Tiszavasvári, Vasvári P. u. 110/A. sz. alatti társasházi lakás értékesítésérevonatkozó pályázati kiírásáról szóló 21/2020.(I.30.) Kt. számú határozata alapján**nyilvános, licittárgyalásos pályázati eljárás keretében történő értékesítésre meghirdeti Tiszavasvári Város Önkormányzata 100 %-os tulajdonában álló**,tiszavasvári 1549/1/A/1 helyrajzi számú, a valóságban a Tiszavasvári, **Vasvári P. u. 110/A**. sz. alatti társasházi lakást.

**A pályáztatásra kerülő ingatlan legfontosabb adatai:**

|  |  |  |  |  |
| --- | --- | --- | --- | --- |
| ingatlan | | | | |
| helyrajzi száma | címe | nagysága (m2) | megnevezése | induló licitára |
| 1549/1/A/1 | Tiszavasvári, Vasvári P. u. 110/A. | 72 | társasházi lakás | **6.133.710 Ft** |

**A licitküszöb 10.000 Ft.**

**Az értékesítésre meghirdetett lakás jellemzői:**

A lakás kétlakásos, tetőteres társasházban található. Az ingatlanhoz tartozó osztatlan közös tulajdonban lévő telek nagysága 272 m2, a lakáshoz a közös tulajdonból ½ tulajdoni hányad tartozik.

A lakás 72 m2 hasznos alapterületű, az alábbi helyiségekből áll:

földszinti szélfogó (1,59 m2), lakó előtér (14,18 m2), konyha (5,75 m2), kamra (1,42 m2), fürdőszoba+WC. (3,85 m2), szoba (19,84 m2), terasz,

tetőtéri két félszoba (11,47 m2, 10,99 m2), fürdőszoba (3,13 m2).

A lakás komfortos komfortfokozatú, gázkonvektor fűtésű.

**II. Pályázatot nyújthat be** természetes személy, vagy olyan jogi személy vagy jogi személyiséggel nem rendelkező gazdálkodó szervezet, aki a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.

**III. A pályázó által benyújtandó pályázati dokumentációnak minimálisan tartalmaznia kell az alábbiakat:**

* **A pályázó nevét, címét, székhelyét, adószámát, ügyvezetőjének nevét.**
* A pályázónak **nyilatkoznia kell** arról, hogy
* vételi szándékát fenntartja,
* a pályázati kiírás tartalmát megismerte és elfogadja a pályázati feltételeket,
* a licittárgyaláson részt kíván venni.
* A pályázónak, amennyiben nem természetes személy, nyilatkoznia kell arról, hogy anemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.
* Együttes pályázat benyújtása esetén a pályázók egyetemleges kötelezettséget vállalnak a pályázatban foglaltak megvalósítására.

**IV. A pályázati ajánlat benyújtásának helye, módja, időpontja:**

Személyesen történő benyújtás helye: Tiszavasvári Polgármesteri Hivatal

Tiszavasvári, Városháza tér 4., III. em. 302. iroda,

Postai úton történő benyújtás esetén: 4440 Tiszavasvári, Városháza tér 4.

A pályázati dokumentáció benyújtásának módja:

A pályázat **írásban, papíralapú formában, zárt borítékban** nyújtható be.

A borítékot Tiszavasvári Város Polgármesteréhez kell címezni, és **fel kell tüntetni** rajta „**Pályázat a Tiszavasvári, Vasvári P. u. 110/A. sz. alatti önkormányzati lakás értékesítésére” elnevezést**, valamint, hogy a **fenti időpontig nem bontható fel.**

A pályázatot személyesen vagy postai úton lehet benyújtani.

Pályázat benyújtási ideje:

A pályázat benyújtására a 2020. február 03. napján történő kiírásától (azaz a Tiszavasvári Polgármesteri Hivatal hirdetőtábláján történő kifüggesztéstől, valamint a Tiszavasvári Város Önkormányzata hivatalos honlapján való közzétételtől) számítva, **2020. február 19. (szerda) 16.00 óráig van lehetőség.**

Postai úton történő benyújtás esetén a pályázat akkor érvényes, ha azt a határidő utolsó napján postára adták.

**V. A pályázat felbontásának helye, ideje, módja, elbírálásának módja**:

A beérkezett pályázatok felbontásának helye: Tiszavasvári Polgármesteri Hivatal Képviselő-

testületi Ülésterem

A beérkezett pályázatok felbontásának ideje: a pályázati határidő leteltét követő első Pénzügyi

és Ügyrendi Bizottsági ülés.

A beérkezett pályázatok felbontásának módja: nyílt

A beérkezett pályázatok elbírálásának módja: A beérkezett pályamunkák licittárgyalás útján

kerülnek elbírálásra.

A licittárgyalás helye: Tiszavasvári Polgármesteri Hivatal Képviselő-

testületi Ülésterem

A licittárgyalás ideje: a pályázati határidő leteltét követő első Pénzügyi

és Ügyrendi Bizottsági ülés.

**A licittárgyalás eredményének megállapítása:** a licittárgyalást követő soron következő képviselő-testületi ülésen, ha ez nem lehetséges legkésőbb a licittárgyalást követő 45 napon belül megtartott képviselő-testületi ülésen, az adott vagyontárgy tekintetében a kiíró hatáskörébe tartozik.

A kiíró szerződést azzal a pályázóval köt, aki a licittárgyaláson a legmagasabb árat ajánlotta.

* Amennyiben az adásvételi szerződés megkötésére a licittárgyalás eredményének megállapításáról szóló képviselő-testületi döntést követő 30 napon belül nem kerül sor a pályázó hibájából, úgy a második legmagasabb licitet ajánló pályázó részére kerül a szerződési ajánlat megküldésre.
* Amennyiben a második legmagasabb licitet ajánló pályázóval sem jön létre érvényes szerződés az ajánlattól számított 30 napon belül, akkor az adott vagyontárgy ismételt pályázati kiírás útján kerül hasznosításra.
* Amennyiben a kiírásra csak egy pályázat érkezik a szerződés az érvényesen és eredményesen pályázóval megköthető.

**VI. Egyéb ismérvek a pályázattal kapcsolatban:**

A Képviselő-testület fenntartja magának azt a jogot, hogy:

* érvényes ajánlat(ok) benyújtása esetén is a pályázati eljárást indoklás nélkül eredménytelennek minősítse, és egyik pályázóval se kössön szerződést,
* a pályázati felhívást az ajánlatok benyújtására megjelölt időpontig visszavonhatja.
* A pályázatok felbontásának időpontjáról történő értesítés miatt, a Pályázó vállalja, hogy a **pályázat benyújtásakor telefonon, vagy e-mailben tájékoztatja az Önkormányzatot telefonszámáról/e-mail címéről.**

Figyelemmel a nemzeti vagyonról szóló 2011. évi CXCVI. törvényre és az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendeletre (a továbbiakban: vagyonrendelet), a versenyeztetés a vagyonrendelet versenyeztetési szabályzatáról szóló 5. melléklete előírásai szerint kerül előkészítésre és lefolytatásra.

**VII. A pályázatra vonatkozó további információszerzés helye:**

Az ingatlannal kapcsolatos dokumentumok, valamint a pályázati felhívásban szereplő tényeket, jogokat, kötelezettségeket alátámasztó dokumentum a Tiszavasvári Polgármesteri Hivatal III. emelet 302. számú irodájában a pályázati felhívás ideje alatt előzetes időpont egyeztetést követően megtekinthetők.

A pályázattal kapcsolatban további információt Gulyásné Gáll Anita ügyintézőtől lehet kérni a 06/42-520-500/ 113. mellék telefonszámon, illetve a gulyasne.anita@tiszavasvari.hu email címen.

Tiszavasvári, 2020…...

**Tiszavasvári Város Önkormányzata**